Maikuu lõpus algasid taas Ole Kaasas! tasuta arvuti- ja internetikoolitused. Ole Kaasas! projekti raames toimuvad koolitused nii algajatele kui edasijõudnutele, lisaks tutvustatakse targa töö korraldamise võimalusi kodus ja kontoris ning luuakse 35 Ole Kaasas! Arvutiklubi üle Eesti. Kokku koolitatakse 2011. aastal 10 000 inimest. Loe edasi  Kuigi Eestis on internetikasutajate osakaal juba 74%, on meil täna ligi 260 000  täiskasvanut, kes ei oska arvutit või internetti kasutada, mis tähendab neile ahtamaid võimalusi tööturul ja õpingutes ning kõrvalejäämist kogukonnas ja riigis toimuvast. Ole Kaasas! projekti eesmärk on tuua kolme aastaga 100 000 Eesti inimest interneti kasutajate hulka. Ole Kaasas! raames jätkatakse ka sel aastal arvuti- ja internetikoolitustega algajatele ja edasijõudnutele, kuid lisandub mobiilne koolitusklass, mida külaseltsid jt organisatsioonid saavad endale külla kutsuda. Projektiga ühines sel aastal  Targa Töö Ühing, kellega koos luuakse 35 Ole Kaasas! Arvutiklubi üle Eesti, kus koolituse läbinud saavad ka hiljem arvuti ja interneti kasutamisel tuge.